Livredder-holdet i Jesperhus måtte i aktion, da en 42-årig mand søndag eftermiddag mistede bevidstheden i bassinet og hurtigt skulle genoplives

Søndag eftermiddag blev en dramatisk én af slagsen i Jesperhus på Mors. Her blev en livløs mand reddet op af badebassinet og genoplivet ved førstehjælp. - Vores livredder springer i vandet, da hun bliver opmærksom på, at en dreng er urolig i overfladen i den dybe ende af bassinet. I første omgang tror hun, at det barnet, der er i problemer. Men hun ser så en voksen under vandet, og henter ham op. Manden er udenfor bevidsthed, og vores livredder-hold starter straks genoplivningen, og det lykkes i løbet af ganske få minutter at få manden ved bevidsthed igen, fortæller direktør Peter Overgaard. En ambulancen og en lægehelikopter blev sendt til Nykøbing og manden er nu indlagt til opservation på Nordjyllands Universitetshospital i Thisted, oplyser Jesperhus-direktøren.